rejauldu/bengali-wikipedia huggingface dataset:
বেরুনী মসজিদ (আরবি: مسجد براني) আলজেরিয়া শহরের একটি ঐতিহাসিক মসজিদ। মসজিদটি অ্যালজিয়ার্সের ইউনেস্কোর ওয়ার্ল্ড হেরিটেজ সাইট কসবার তালিকাভুক্ত। এটি বাব জাদিদ রাস্তায় অবস্থিত, আল-সুলতান প্রাসাদের প্রবেশ পথের সাথে সংলগ্ন।   নামকরণ  "বেরুনী" শব্দটি আলজিয়ার্সের বাইরের লোকদের বাসস্থান এবং কর্মসংস্থানের জন্য মনোনীত করার জন্য ব্যবহৃত হত।المقامة الجزائرية . Rayati Salah. Retrieved January 8, 2018.   ইতিহাস  ওই অঞ্চলে বসবাসকারী বেরুনীর লোকদের জন্য একটি নামাজের জায়গা সরবরাহের জন্য মসজিদটি অটোম্যাননরা তাদের প্রাসাদের নিকটেই ১৬৭৫ সালে নির্মিত হয়েছিল। বারুনির লোকদের লক্ষ্য ছিল যারা প্রাসাদের বাইরে কাজ করেন এবং সুরক্ষার কারণে প্রাসাদের অভ্যন্তরে মসজিদে প্রবেশ করতে অক্ষম হন।غلق جامع البراني بقصبة الجزائر بعد انهيار جزء منه . Echorouk Online. Retrieved January 8, 2018. ফরাসী আগ্রাসনের সময় মসজিদটিকে সামরিক ব্যারাকে পরিণত করা হয়েছিল এবং পরে মসজিদে রূপান্তর করা হয়েছিল। ফরাসী উপনিবেশিক কর্তৃপক্ষ ১৮৮৭ সালে মসজিদটিকে সাংস্কৃতিক ঐতিহ্য হিসাবে মনোনীত করে। আলজেরিয়ার স্বাধীনতার পরে এটি মসজিদে পুনরায় সংস্কার করা হয়।مساجد عاصمة...عراقة وتاريخ . Vitamine DZ Retrieved January 8, 2018.  ২০১৬ সালে ছাদটির একটি অংশ ভেঙে যাওয়ার পরে ব্যুরো অফ ম্যানেজমেন্ট অফ প্রটেক্টড কালচারাল প্রপার্টি এর তত্ত্বাবধানে পরিচালিত জরুরী সংস্কার হয়েছিল। শীতের বৃষ্টির পানির ছাদে কেন্দ্রীয় কলামগুলি মুছে ফেলার কারণে এই পতন হয়েছিল। মসজিদটি, বর্তমানে প্রায় ৩৬০ বছর বয়সী, ভিত্তি এবং দেয়াল সহ অন্যান্য অংশেও বিভিন্ন ধরনের ধসের মুখোমুখি হচ্ছেنهب 1000 منزل منح لسكان القصبة بالتواطؤ مع مسؤولين . Al-Fajr. Retrieved January 8, 2018. উপনিবেশিক যুগের সময় সহ কোনও নির্ধারিত প্রতিষ্ঠান মসজিদটি কখনই সংস্কার বা পুনরুদ্ধার করেনি।جامع البراني بالقصبة يغلق للأشغال. Al-Khabar. Retrieved January 8, 2018.   আরও দেখুন   আফ্রিকার মসজিদসমূহের তালিকা  মসজিদ  নামাজ  ইসলাম   তথ্যসূত্র   বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য বিষয়শ্রেণী:আফ্রিকার মসজিদ বিষয়শ্রেণী:আলজেরিয়ার মসজিদ বিষয়শ্রেণী:উত্তর আফ্রিকার মসজিদ বিষয়শ্রেণী:১৭শ শতাব্দীর মসজিদ
কোস্ট হল একটি মার্কিন মার্কার দুর্গন্ধনাশক সাবান এবং বডি ওয়াশ যার মালিকানা হাই রিজ ব্র্যান্ডস কোম্পানি। এটি মূলত ১৯৭৬ সালে প্রক্টর অ্যান্ড গ্যাম্বল দ্বারা চালু করা হয়েছিল। এর মার্কেটিং ক্যাচফ্রেজ হল "দ্য আই ওপেনার!" মূলত একটি বার সাবান, কোম্পানিটি ২০০৩ সালে বডি ওয়াশ তৈরি করতে শুরু করে।  ২০০০ সালে, কোস্ট মার্কাটি প্রোক্টর অ্যান্ড গ্যাম্বল দ্বারা দ্য ডায়াল কর্পোরেশনের কাছে বিক্রি করা হয়েছিল, একটি অ্যারিজোনা -ভিত্তিক কোম্পানি যা ২০০৪ সালে হেঙ্কেলের একটি সহায়ক সংস্থা হয়ে ওঠে।Company Briefs, New York Times, April 26, 2000   তথ্যসূত্র    বহিঃসংযোগ      বিষয়শ্রেণী:১৯৭৬-এ প্রবর্তিত পণ্য বিষয়শ্রেণী:প্রাক্তন প্রক্টর অ্যান্ড গ্যাম্বল মার্কা বিষয়শ্রেণী:সাবানের মার্কা
কানু রায় (৯ ডিসেম্বর ১৯১২ — ২০ ডিসেম্বর ১৯৮২) ছিলেন একজন ভারতীয় বাঙালি অভিনেতা এবং হিন্দি এবং বাংলা চলচ্চিত্রের সঙ্গীত পরিচালক ও সুরকার। তিনি বেশিরভাগ হিন্দি চলচ্চিত্রে প্রখ্যাত চিত্র পরিচালক বাসু ভট্টাচার্যের সঙ্গে কাজ করেছেন।   জন্ম ও পরিবার  কানু রায় ১৯১২ খ্রিস্টাব্দের ৯ ডিসেম্বর তৎকালীন  ব্রিটিশ ভারতের ফরিদপুর জেলার মাদারীপুর মহকুমার ইদিলপুরের একটি ধনী জমিদার পরিবারে (বর্তমান বাংলাদেশের শরীয়তপুর জেলার গোসাইরহাট) জন্মগ্রহণ করেন। পিতা দেবেন্দ্রনাথ ঘোষ রায়চৌধুরী এবং মাতা অমিয়া দেবী। খ্যাতনামা সঙ্গীতশিল্পী গীতা দত্ত ছিলেন তার সহোদরা। ১৯৪০-এর দশকের শুরুতে তার পিতামাতা কলকাতায় চলে আসেন এবং পরে ১৯৪২ খ্রিস্টাব্দে তিনি বোম্বাই শহরের দাদারে বসবাস করতেন।   কর্মজীবন  সঙ্গীতজীবনে কানু রায় নয়-দশটি ছায়াছবির জন্য সুরসৃষ্টি ও সঙ্গীত পরিচালনা করেছেন এবং সবই অত্যন্ত জনপ্রিয় হয়েছিল। বোম্বাই-এ প্রথমে তিনি নেপথ্য সঙ্গীত শিল্পী হিসাবে কাজ নেন। কিন্তু বহু চেষ্টায় সফল হতে পারেননি। তারপর তিনি  ভারতীয় গণনাট্য সংঘে তথা আই পি টি এ'র জন্য সুরকার হিসাবে কাজ নেন এবং সহকর্মীদের কাছ থেকে প্রশংসা পান। কিছু ছবিতে সঙ্গীতে অংশ নেন, কিন্তু সবই ছিল কোরাসে। তার সঙ্গে প্রখ্যাত সঙ্গীত পরিচালক, গীতিকার সলিল চৌধুরীর ঘনিষ্ট সম্পর্ক ছিল, কিন্তু তা সত্ত্বেও তিনি ছবিতে সঙ্গীতশিল্পীর স্থান পাননি।  তবে সুরসৃষ্টি ও সঙ্গীত পরিচালনায় কানু রায় প্রভূত সুনাম অর্জন করেন। তার যে গানগুলি জনপ্রিয় হয়েছিল, সেগুলি হল—   গীতা দত্তের কণ্ঠে —  আজ কী কালীঘাটা (উসকি কাহানি-১৯৬৬ ছবিতে)  কোই চুপকে সে আকে  মেরা দিল জো মেরা হোতা  মেরি জান মুঝে জান না কাহো (অনুভব ছবিতে)   মান্না দের কণ্ঠে—  ফির কোই ফুল খিলা,(অনুভব ছবিতে)  হাঁসনে কি চাহ নে কিতনা মুঝে রুলায়া হ্যায় (১৯৭৩ খ্রিস্টাব্দে মুক্তিপ্রাপ্ত আবিষ্কার ছবিতে)  ভূপিন্দর সিংহের কণ্ঠে—  কিসি সে না কেহনা (১৯৮৩)  মাচাল কে জব ভি আঁখোঁ মে (১৯৭৯ খ্রিস্টাব্দে মুক্তিপ্রাপ্ত গৃহপ্রবেশ ছবিতে)   জগজিৎ এবং চিত্রা সিং পরিবেশনে— বাবুল মোরা নাইহার ছুটো যায় (১৯৭৩ খ্রিস্টাব্দে মুক্তিপ্রাপ্ত আবিষ্কার ছায়াছবিতে)  মুম্বাই-এ প্রথমদিকে কিছু ছবিতে ছোট ভূমিকায় অভিনয়ের কাজ করলেও, সুযোগ পেলে সঙ্গীত পরিচালনার দিকেই জোর দিতেন। এবং সারা জীবন আর্থিক অসচ্ছলতার মধ্যেই কাটিয়েছেন।   চলচ্চিত্রসমূহ   অভিনয়—  কিসমত (১৯৪৩)  মহল (১৯৪৯)  জাগৃতি (১৯৫৪)  মুনিমজি (১৯৫৫)  হাম সব চোর হ্যায় (১৯৫৬)  তুমসা না দেখা (১৯৫৭)  দুষ্টু ছেলে (১৯৬২)  বন্দিনী (১৯৬৩)  কিসি সে না কেহনা (১৯৮৩) সঙ্গীত পরিচালনা—  উসকি কাহানি (১৯৬৬)  অনুভব (১৯৭১)  আবিষ্কার (১৯৭৩)  তুমহারা কাল্লু (১৯৭৫)  গৃহ প্রবেশ (১৯৮০)  স্পর্শ (১৯৮০)  শ্যামলা (১৯৭৯)  ও ফির নহীঁ আয়ি (১৯৮১)  ময়ূরী   মৃত্যু  অকৃতদার কানু রায় ক্যান্সারে আক্রান্ত হয়েছিলেন এবং ১৯৮২ খ্রিস্টাব্দে ২০ ডিসেম্বর পরলোক গমন করেন।   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:হিন্দি চলচ্চিত্র অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮২-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৮১-এ মৃত্যু বিষয়শ্রেণী:মাদারীপুর জেলার ব্যক্তি বিষয়শ্রেণী:পূর্ববঙ্গে জন্ম
বিগ ব্ল্যাক কক, সাধারণত সংক্ষিপ্ত বিবিসি, এটি একটি যৌন অপশব্দ এবং জাতিগত পর্নোগ্রাফির একটি ধারা যা বড় লিঙ্গযুক্ত কৃষ্ণাঙ্গ পুরুষদের উপর ফোকাস করে। "BBC", in Tom Dalzell, Terry Victor, The New Partridge Dictionary of Slang and Unconventional English (2015), p. 124 . থিমটি বিপরীতকামি ও সমকামী পর্নোগ্রাফি উভয়েই পাওয়া যায়।   বর্ণনা  এই আখ্যাটি কৃষ্ণাঙ্গ পুরুষদের বৃহদাকার পুরুষাঙ্গকে বোঝায় এবং কিছু সমালোচক কৃষ্ণাঙ্গ পুরুষদের পশুবাদী এবং আক্রমণাত্মক হিসাবে চিত্রিত করে বর্ণনা করেছেন। Lester, Neal A. (2014). "Race". In Kimmel, Michael; Milrod, Christine; Kennedy, Amanda (eds.). Cultural Encyclopedia of the Penis. Lanham: Rowman & Littlefield. pp. 179–183. ISBN 9780759123144. Archived from the original on March 9, 2023. Retrieved May 1, 2021. এই বক্রোক্তি সাধারণত পর্নোগ্রাফির প্রচারে আমন্ত্রণ জানানো হয় যেখানে একজন কালো পুরুষ অভিনেতা এবং একজন সাদা বা এশীয় নারী অভিনেত্রী থাকে।   এছাড়াও দেখুন    জাতিগত পর্নোগ্রাফি  জাতি ও যৌনতা  যৌন ফেটিশিজম   তথ্যসূত্র   বিষয়শ্রেণী:পর্নোগ্রাফি পরিভাষা বিষয়শ্রেণী:যৌন অপশব্দ বিষয়শ্রেণী:কৃষ্ণাঙ্গ (মানব জাতিগত শ্রেণীবিভাগ)
শালিনী পাণ্ডে (জন্ম ২৩ সেপ্টেম্বর ১৯৯৪) হচ্ছেন একজন ভারতীয় চলচ্চিত্র অভিনেত্রী, যিনি প্রধানত তামিল, তেলুগু ও হিন্দি চলচ্চিত্রে অভিনয় করে থাকেন। তিনি চলচ্চিত্রে নিজেকে প্রতিষ্ঠিত করেন তার অভিষেক চলচ্চিত্র অর্জুন রেড্ডির মাধ্যমে।   কর্মজীবন  তিনি জাবালপুরের একটি থিয়েটারে অভিনয়ের মাধ্যমে তার কর্মজীবন শুরু করেন। তিনি অর্জুন রেড্ডি চলচ্চিত্রে অভিনয়ের মাধ্যমে টলিউডে তার অভিষেক ঘটান। ২০১৯ সালের অক্টোবরে তার অভিনীত হান্ড্রেড পার্সেন্ট কাদল চলচ্চিত্র মুক্তি পায়। তিনি ক্ল্যাসিক চলচ্চিত্র মহানতী চলচ্চিত্রে একটি ভূমিকা পালন করেন। ২০২০ সালে রণবীর সিংয়ের সঙ্গে জয়েশভাই জোরদার চলচ্চিত্রের মাধ্যমে তার বলিউডে অভিষেক ঘটবে।  ফিল্মোগ্রাফি চলচ্চিত্র +টিকা   যে চলচ্চিত্রগুলি এখনও মুক্তি পায়নি তা বোঝায়   বছর  চলচ্চিত্র ভূমিকা ভাষা  টিকা  সূত্র ২০১৭ অর্জুন রেড্ডি ডাক্তার প্রীতি শেট্টি  তেলুগু২০১৮মেরি নিম্মো নিম্মোর বন্ধু হিন্দি  বিশেষ উপস্থিতিমহানতীসুশীলা তেলুগু ২০১৯ এন.টি.আর কথানায়কুদশওকর জনকীতেলুগুবিশেষ উপস্থিতি ১১৮মেঘাতেলুগু ১০০% কাধল মহালক্ষ্মী  তামিল গরিলা ঝাঁসি  তামিল উদারি লোকম অকাতেবর্ষা তেলুগু২০২০বামফাদ নিলম  হিন্দি নিঃশব্দম সোনালী  তেলুগু দ্বিভাষিক চলচ্চিত্র সাইলেন্সতামিল  ২০২২জয়েশভাই জোরদার মুদ্রা প্যাটেল হিন্দি মহারাজা   হিন্দি চিত্রায়ণ  টেলিভিশন  বছর  ধারাবাহিক  ভাষা  টিকা ২০১৬মন মে হ্যায় বিশ্বাসহিন্দিএপিসোডিক ভূমিকা২০১৭ক্রাইম পেট্রোল  স্বল্পদৈর্ঘ্য চলচ্চিত্র  বছর  নাম ভূমিকা ভাষা  সূত্র ২০২০ দ্বন্দ্ব রুবি  হিন্দি   চিত্রসংগীত  বছর নাম শিল্পী লেবেল সূত্র২০২২''নাখরে নাখরে"আর্মান মালিকআর্মন মালিক  ডিস্কোগ্রাফি  বছর  সংগীত সহায়ক শিল্পী লেবেল টিকা২০১৮"না প্রাণময়"তেজশ শঙ্করলগীরী টিভি লগীরী ব্যান্ডের সাথে পুরস্কার এবং মনোনয়ন  বছর  পুরস্কার  বিভাগ  চলচ্চিত্র ফলাফল  সূত্র ২০১৭জি সিনে পুরস্কার তেলুগুসেরা অভিষেক অভিনেত্রী অর্জুন রেড্ডি২০১৮সীমা পুরস্কারসেরা অভিষেক অভিনেত্রীজি তেলুগু অপ্সরা পুরস্কারবছরের সেরা সন্ধান    তথ্যসূত্র    বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় হিন্দু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মধ্যপ্রদেশের অভিনেত্রী বিষয়শ্রেণী:জাবালপুরের ব্যক্তি বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী
ব্রাহ্মণবাড়িয়া শহীদ স্মৃতিসৌধ বাংলাদেশের স্বাধীনতা যুদ্ধের শহিদদের স্মরণে নির্মিত স্মৃতিসৌধ। ১৯৮৫ সালে নির্মিত সৌধটি ব্রাহ্মণবাড়িয়া পৌরসভার ফারুকি পার্কে অবস্থিত। এটির স্থপতি মহিউদ্দিন আহাম্মেদ খান এবং নির্মাণ ব্যয় ৪ (চার) লক্ষ টাকা।সূত্র: ব্রাহ্মণবাড়িয়া শহীদ স্মৃতিসৌধ-এর ইতিহাস ফলক।   ইতিহাস  মুক্তিযুদ্ধের চূড়ান্ত পর্যায়ে ১৯৭১ সালের ডিসেম্বরে ব্রাহ্মণবাড়িয়ায় পাকিস্তানি বাহিনীর একটি ট্যাঙ্ক বিধ্বস্ত হয়। মুক্তিবাহিনীর প্রচন্ড আক্রমণে পাকিস্তানি বাহিনী ট্যাঙ্কটি ফেলে রেখেই পশ্চাদপসরণ করতে বাধ্য হয়। পরে ব্রাহ্মণবাড়িয়ার মুক্তিযোদ্ধারা ট্যাঙ্কটি শহরের ফারুকি পার্কে মুক্তিযুদ্ধের প্রতীক হিসেবে স্থাপন করেন। কিন্তু ১৯৮২ সালে সামরিক শাসন জারির পর ১৯৮৩ সালে এই ট্যাঙ্ক কুমিল্লা সেনানিবাসের সামরিক যাদুঘরে সরিয়ে নেওয়ার উদ্যোগ গ্রহণ করলে এ নিয়ে স্থানীয় মুক্তিযোদ্ধা নেতৃবৃন্দ প্রতিরোধ সৃষ্টি করেন। পরবর্তীতে তৎকালীন জেলা প্রশাসকের উদ্যোগে মুক্তিযোদ্ধা নেতৃবৃন্দের উপস্থিতিতে সেনা কর্মকর্তাদের সাথে একটি সমঝোতা সভা অনুষ্ঠিত হয়। সেই সভায় মুক্তিযুদ্ধের স্মারক হিসেবে সামরিক স্থাপনায় ট্যাঙ্কটি সংরক্ষণের স্বার্থে কুমিল্লা সেনানিবাস কর্তৃপক্ষের নিকট হস্তান্তর এবং সে ট্যাঙ্কটির স্থলে মুক্তিযুদ্ধের স্মৃতি স্বরূপ একটি মনোরম স্মৃতিসৌধ নির্মাণের সর্বসম্মত সিদ্ধান্ত গৃহীত হয়। এর প্রেক্ষিতে ১৩ এপ্রিল ১৯৮৩ সালে কুমিল্লা অঞ্চলের তত্কালীণ সামরিক আইন প্রশাসক ব্রাহ্মণবাড়িয়া ফারুকি পার্কে সেই ট্যাঙ্কটির স্থানে একটি আকর্ষণীয় স্মৃতিসৌধ নির্মাণের প্রতিশ্রুতি দিয়ে ট্যাঙ্কটি স্থানান্তর করে কুমিল্লা সেনানিবাসে নিয়ে যান। এরই ধারাবাহিকতায় ১৯৮৪ সালের ১৯ মে ফারুকি পার্কে “ব্রাহ্মণবাড়িয়া শহীদ স্মৃতিসৌধ” এর ভিত্তিপ্রস্তর স্থাপিত হয় এবং ১৯৮৫ সালে এর নির্মাণ কাজ শেষ হয়। তথ্যসূত্র  বিষয়শ্রেণী:ব্রাহ্মণবাড়িয়া বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
ফোরশোর সড়ক ভারতের শ্রীনগর শহরের একটি ঐতিহ্যবাহী সড়ক। সড়কটির উল্লেখযোগ্যতা এই যে, পুরো সড়কটি ডাল হ্রদের তীরে অবস্থিত। এটি শ্রীনগরের হজরতবাল থেকে শুরু হয়ে নিশাতে গিয়ে শেষ হয়েছে। বিখ্যাত মুঘল বাগান শালিমার বাগ ও নিশাত বাগ এই সড়কের উপর অবস্থিত। এখানকার মানুষের অর্থনীতি অনেকটাই পর্যটনের ওপর নির্ভরশীল। রাস্তাটি বুলেভার্ড সড়কের সাথেও সংযুক্ত। এই রাস্তায় গাড়ি চালানোর সময় ডাল হ্রদের সৌন্দর্য দেখা যায় এবং রাস্তা থেকে সূর্যাস্তের দৃশ্য উপভোগ করা যায়। গ্রীষ্মকালে ডাল হ্রদের শীতল হাওয়া রাস্তার ধারে বিশ্রামরত লোকদের স্বস্তি দেয়। প্রতি বছর ১৩ এপ্রিল থেকে, সরকারি কর্মকর্তারা সারা বিশ্বের দর্শনার্থীদের জন্য মুঘল বাগান উন্মুক্ত করে দেয়। এ কারণে এসব স্থানে ঘুরতে যাওয়ার পথে পর্যটকদের আনাগোনা দেখা যায়। পর্যটকেরা ফোরশোর এবং বুলেভার্ড সড়ক দেখার জন্য শ্রীনগরে সর্বাধিক সংখ্যক হোটেল বুক করে এবং জম্মু ও কাশ্মীর সরকার নিয়মিতভাবে এগুলো রক্ষণাবেক্ষণ করে।   চিত্রশালা    আরও দেখুন   জাতীয় সড়ক ১   তথ্যসূত্র   বিষয়শ্রেণী:শ্রীনগরের পরিবহন বিষয়শ্রেণী:জম্মু ও কাশ্মীরের সড়ক
মুক্ত সফটওয়্যার লাইসেন্স হল এমন ধরনের সফটওয়্যার লাইসেন্স যা ব্যবহারকারীদের সফটওয়্যার সম্পাদনা এবং পুনঃবিতরণের অধিকার দেয়া। অন্যান্য ক্ষেত্রে এই অধিকারগুলো কপিরাইট আইনের মাধ্যমে সংরক্ষিত থাকে। মুক্ত সফটওয়্যার লাইসেন্স গ্রহীতাদের অনুমোদন দেয়া হয়, কপিরাইটকৃত সফটওয়্যরগুলো সম্পাদনা এবং পুনঃবিতরণ করার স্বাধীনতা। তবে লাইসেন্সের এই স্বাধীনতাগুলো বিভিন্ন ক্ষেত্রে সংযোজন বা নিয়ন্ত্রিতভাবে প্রকাশিত হয়ে থাকে।   ইতিহাস  ১৯৮০ এর মাঝামাঝি সময় থেকে গনু প্রকল্প থেকে এর অধিনে রয়েছে এমন সকল সফটওয়্যার প্যাকেজের জন্য আলাদা ভাবে সফটওয়্যার লাইসেন্স প্রদান করতো। ইতিহাসের প্রথম মুক্ত লাইসেন্স হল জিসিসি জেনারেল পাবলিক লাইসেন্স, এটি তৈরী করা হয়েছিল গনু কম্পাইলার কালেকশনের জন্য। এটি সর্বপ্রথম প্রকাশ করা হয় ১৯৮৭ সালে। GCC initial release in 1987Stallmans explains the origins of the GNU GPL and mention GCC GPL as an antecedent মূল বিএসডি লাইসেন্সটিও প্রথমদিকের মুক্ত সফটওয়্যার লাইসেন্সগুলোর একটি। এটি ১৯৮৮ সালে প্রকাশিত হয়। ১৯৮৯ সালে গনু জেনারেল পাবলিক লাইসেন্স (জিপিএল) এর প্রথম সংস্করণ প্রকাশ করা হয়। জিপিএল এর দ্বিতীয় সংস্করণটি প্রকাশ করা হয় ১৯৯১ সালে এবং খুব অল্প সময়ের মধ্যেই এটি সর্বাধিক ব্যবহৃত মুক্ত সফটওয়্যার লাইসেন্সে পরিণত হয়।Top 20 Most Commonly Used Licenses in Open Source Projects, Black Duck Software . ৯০ এর মাঝামাঝি থেকে ২০০০ এর মাঝামাঝি সময় পর্যন্ত একটি ট্রেন্ড চালু হয় যে, বিভিন্ন কোম্পানি তাদের সফটওয়্যারগুলোর জন্য নতুন করে লাইসেন্স লিখতে শুরু করে, এবং পাশাপাশি অন্যান্য লাইসেন্সও কিছুটা পরিবর্তন করে ব্যবহার করতে থাকে। মূলত লাইসেন্সে প্রতিষ্ঠানের নাম অন্তর্ভুক্ত করার জন্যই এই ধরনের পদক্ষেপ নেয়া হয়েছিল।   এফএসএফ অনুমোদিত মুক্ত সফটওয়্যার লাইসেন্স  ফ্রি সফটওয়্যার ফাউন্ডেশন, হল সেই দল যারা ফ্রি মুক্ত সফটওয়্যার সংজ্ঞা এবং অধিকাংশ মুক্ত সফটওয়্যার লাইসেন্স নিয়ন্ত্রণ করে থাকে। গনু জেনারেল পাবলিক লাইসেন্স একটি কপিলেফ্ট লাইসেন্স। মুক্ত সফটওয়্যার লাইসেন্সের সাথে তুলনার মাধ্যমে কোনো একটি লাইসেন্স ফ্রি হওয়ার উপযোগী কিনা তা নির্ধারণ করা হয়। এফএসএফ মনে করে এমন বেশ কিছু সফটওয়্যার লাইসেন্স রয়েছে যেগুলো মুক্ত নয়, কিন্তু তারপরও কোনো কোনো ক্ষেত্রে এগুলোকে মুক্ত হিসাবে বিবেচনা করা হচ্ছে।   ওএসআই অনুমোদিত মুক্ত সফটওয়্যার লাইসেন্স   ১৯৯৮ সালে ওপেন সোর্স উদ্যোগ নামে এই প্রতিষ্ঠানটি চালু করা হয়। অনুমোদিত বেশ কিছু লাইসেন্স ব্যবস্থাপনার দায়িত্বে আছে এটি প্রতিষ্ঠানটি। জনপ্রিয় এবং ব্যাপকভাবে ব্যবহৃত সকল লাইসেন্সের ক্ষেত্রে একমত পোষন করে থাকে। ওএসআই এবং এসএফএস এর লাইসেন্সের তালিকা আলাদা কেবল এই কারণে যে তারা যে লাইসেন্সগুলো রিভিউ করেছে সেগুলি এক ছিল না। এমন খুব অল্প সংখ্যক লাইসেন্স রয়েছে যেগুলো এসএফএস আনুমোদন দিয়েছে কিন্তু ওএসআই তার অনুমোদন দেয়নি এবং বিপরীত ক্ষেত্রেও এই কথাটি প্রযোজ্য। এই লাইসেন্সগুলোর প্রায় কোনোটি কখনো ব্যবহার করা হয়নি বা খুবই স্বল্প ক্ষেত্রে ব্যবহার করা হয়েছে।   নোট    তথ্যসূত্র       বিষয়শ্রেণী:সফটওয়্যার লাইসেন্স বিষয়শ্রেণী:মুক্ত ও ওপেন সোর্স সফটওয়্যার লাইসেন্স বিষয়শ্রেণী:সেবা বিনিময় শর্ত
মো. কামরুল হোসেন মোল্লা বাংলাদেশ সুপ্রীম কোর্টের হাইকোর্ট বিভাগ একজন বিচারপতি।   প্রাথমিক জীবন  মোল্লা ১৯৬০ সালের ১লা জানুয়ারি পাকিস্তান ও পূর্ব পাকিস্তান নরসিংদীর পারুলিয়া পলাশ উপজেলা একটি বাড়িতে জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর ডিগ্রি অর্জন করেন।   কর্মজীবন  মোল্লা ১৯৮৫ সালের ২২ ফেব্রুয়ারি মুন্সিফ হিসেবে বাংলাদেশ সিভিল সার্ভিস বিচার বিভাগে যোগদান করেন।  ১৯৯৭ সালের ৫ মে মোল্লা যুগ্ম দায়রা জজ পদে উন্নীত হন। ২০০৪ সালের ১২ জানুয়ারি তিনি অতিরিক্ত জেলা জজ পদে উন্নীত হন।  ২০০৮ সালের মে মাসে বিশেষ ট্রাইব্যুনাল আদালতের বিচারক মোল্লা বিস্ফোরক মামলায় জামাত-উল-মুজাহিদীন বাংলাদেশ দুই সদস্যকে যাবজ্জীবন কারাদণ্ড দেন।  তিনি ২০০৯ সালের ২৮শে এপ্রিল মোল্লা জেলা ও দায়রা জজ পদে উন্নীত হন। ২০১৪ সালের ২৮শে এপ্রিল তাঁকে সিনিয়র জেলা জজ করা হয়। ২০১৫ সালের জুন মাসে মিরপুর থানা ২৫ জানুয়ারি একটি বাসে বোমা হামলার ঘটনায় তিনি বাংলাদেশ জাতীয়তাবাদী দল ৩৩ জন রাজনীতিবিদের বিরুদ্ধে গ্রেপ্তারি পরোয়ানা জারি করেন।  ২০১৬ সালের মে মাসে মোল্লা জিয়া এতিমখানা দুর্নীতি মামলা এবং জিয়া চ্যারিটেবল ট্রাস্ট দুর্নীতি মামলা প্রাক্তন প্রধানমন্ত্রী বেগম খালেদা জিয়া এবং আরও ২৭ জনের বিরুদ্ধে গ্রেপ্তারি পরোয়ানা জারি করেন।  ২০১৬ সালের এপ্রিল মাসে দুর্নীতি দমন কমিশন দায়ের করা একটি মামলায় সিনিয়র স্পেশাল জজ আদালতের বিচারক হিসেবে মোল্লা কুমিল্লা সিটি কর্পোরেশন মেয়র মনিরুল হক সাক্কু  এর বিরুদ্ধে গ্রেপ্তারি পরোয়ানা জারি করেন। ১৯৯২ সালের প্রতিরক্ষা সরঞ্জাম ক্রয় সংক্রান্ত দুর্নীতির মামলায় তিনি বাংলাদেশের প্রাক্তন রাষ্ট্রপতি হুসেন মোহাম্মদ এরশাদ , বাংলাদেশ বিমান বাহিনী দুই প্রাক্তন প্রধান মমতাজ উদ্দিন আহমেদ ও সুলতান মাহমুদ এবং ইউনাইটেড ট্রেডিংয়ের এ কে এম মুসা পরিচালককে নির্দোষ বলে মনে করেন।  ২০১৮ সালের ৩১মে মোল্লা হাইকোর্ট বিভাগের অতিরিক্ত বিচারক নিযুক্ত হন। তাঁর নিয়োগের পর মোল্লা ও অন্যান্য ১৭জন বিচারক গোপালগঞ্জ গিয়ে বাংলাদেশের প্রতিষ্ঠাতা রাষ্ট্রপতি শেখ মুজিবুর রহমান প্রতি শ্রদ্ধা জানান।  ২০২০ সালের ৩০শে মে রাষ্ট্রপতি মো. আবদুল হামিদ মোল্লা হাইকোর্ট বিভাগের স্থায়ী বিচারক নিযুক্ত করেন।  মোল্লা ও বিচারপতি মো. মজিবুর রহমান মিয়া বাংলাদেশ টেলিযোগাযোগ নিয়ন্ত্রক কমিশন অনলাইন সাইট থেকে আল জাজিরা অল প্রাইম মিনিস্টার্স মেন রিপোর্ট সরিয়ে ফেলার নির্দেশ দেন। ২০২১সালের জুন মাসে মোল্লা এবং বিচারপতি মো. মজিবুর রহমান মিয়া শিশু আইন ২০১৩ লঙ্ঘন করে একটি ধর্ষণের মামলায় অপ্রাপ্তবয়স্ক আসামীদের জামিন না দেওয়ার জন্য জুডিশিয়াল ম্যাজিস্ট্রেট এনায়েত উল্লাহর সমালোচনা করেন এবং তাকে প্রত্যাহারের নির্দেশ দেন। ২০২১ সালের অক্টোবরে মোল্লা ও বিচারপতি মো. মজিবুর রহমান মিয়া বাংলাদেশ সিভিল সার্ভিস একাডেমি নির্মাণের জন্য কক্সবাজারে সংরক্ষিত বনভূমির ৭০০ একর সরকারি বরাদ্দের ওপর তিন মাসের জন্য স্থগিতাদেশ দেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী বিচারক বিষয়শ্রেণী:বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নরসিংদী জেলার ব্যক্তি বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি
জার্মানির অর্থনীতি একটি অত্যন্ত উন্নত সামাজিক বাজার অর্থনীতি। রাষ্ট্রটিতে ইউরোপের বৃহত্তম, নামমাত্র জিডিপি অনুযায়ী বিশ্বের চতুর্থ বৃহত্তম ও জিডিপি (পিপিপি) অনুযায়ী পঞ্চম বৃহত্তম জাতীয় অর্থনীতি রয়েছে। আন্তর্জাতিক মুদ্রা তহবিলের (আইএমএফ) তথ্য অনুসারে ২০১৭ সালে রাষ্ট্রটি ইউরো অঞ্চল অর্থনীতির ২৮% অবদান রাখে। জার্মানি ইউরোপীয় ইউনিয়ন ও ইউরোজোনের প্রতিষ্ঠাতা সদস্য।Alfred Dupont CHANDLER， Takashi Hikino， Alfred D Chandler, Scale and Scope: The Dynamics of Industrial Capitalism 1990  জার্মানি ২০১৬ সালে বিশ্বের সর্বোচ্চ ব্যবসায়িক উদ্বৃত্ত ৩১০ বিলিয়ন ডলার নথিভুক্ত করেছে, যা রাষ্ট্রটিকে বিশ্বব্যাপী বৃহত্তম মূলধন রপ্তানিকারক হিসাবে পরিণত করে। জার্মানি বিশ্বব্যাপী বৃহত্তম রফতানিকারক হিসাবে ২০১৯ সালে ১৮১০.৯৩ বিলিয়ন ডলার মূল্যের পণ্য ও পরিষেবা রফতানি করে।Statistisches Bundesamt: Ranking of Germany's trading partners in foreign trade: 2014 , 22 October 2015 মোট জিডিপির'তে পরিষেবা খাত ৭০%, শিল্প ২৯.১% ও কৃষি ০.৯% অবদান রাখে। জার্মানির শীর্ষ ১০ টি রফতানি পণ্য হল যানবাহন, যন্ত্রপাতি, রাসায়নিক পণ্য, বৈদ্যুতিন পণ্য, বৈদ্যুতিক সরঞ্জাম, ওষুধ, পরিবহন সরঞ্জাম, মৌলিক ধাতু, খাদ্য পণ্য এবং রাবার ও প্লাস্টিক। জার্মানির অর্থনীতি ইউরোপের বৃহত্তম উত্পাদনশীল অর্থনীতি এবং এটি আর্থিক মন্দার দ্বারা প্রভাবিত হওয়ার সম্ভাবনা কম। এটি ব্যবহারিক শিল্পমূল্যের সাথে প্রয়োগিত গবেষণা পরিচালনা করে এবং নিজেকে সর্বশেষতম বিশ্ববিদ্যালয় অন্তর্দৃষ্টি ও শিল্প-নির্দিষ্ট পণ্য ও প্রক্রিয়া উন্নতি করতে একটি সেতু হিসাবে প্রদর্শন করে এবং পাশাপাশি নিজস্ব পরীক্ষাগারসমূহে প্রচুর জ্ঞান তৈরি করে।  জার্মানি কাঠ, লিগনাইট, পটাশ ও লবণ দ্বারা সমৃদ্ধ। লোয়ার স্যাক্সনি রাজ্যে প্রাকৃতিক গ্যাসের কিছু ক্ষুদ্র উত্স ব্যবহার করা হচ্ছে। পুনর্মিলন হওয়া অবধি, জার্মান গণতান্ত্রিক প্রজাতন্ত্র ওরে পর্বতমালায় ইউরেনিয়াম খনন করে (আরও দেখুন: এসএজি/এসডিএজি উইসমুট)। জার্মানিতে শক্তি মূলত জীবাশ্ম জ্বালানী (৩০%) দ্বারা উৎপন্ন হয়, অনুসরণ করে দ্বিতীয় স্থানে বায়ু শক্তি, শক্তির যোগানের ক্ষেত্রে তারপরে পারমাণবিক শক্তি, গ্যাস, সৌর, বায়োমাস (কাঠ ও জৈব জ্বালানী) ও হাইড্রো শক্তি রয়েছে। জার্মানি এনার্জিউইন্ডি নামের পুনর্নবীকরণযোগ্য শক্তি স্থানান্তরের প্রতিশ্রুতিবদ্ধ প্রথম বড় শিল্পোন্নত দেশ। পুনর্নবীকরণযোগ্যরা জার্মানিতে (২০১৯ হিসাবে) ৪৬% বিদ্যুত ব্যবহার করেছে।Wind Power  Federal Ministry of Economics and Technology (Germany) Retrieved 30 November 2006. সমস্ত জার্মান সংস্থার ৯৯ শতাংশই জার্মান "মিটেলস্ট্যান্ড," ছোট ও মাঝারি আকারের উদ্যোগের অন্তর্ভুক্ত, যা বেশিরভাগ পরিবারের মালিকানাধীন। রাজস্ব দ্বারা পরিমাপকৃত বিশ্বের বৃহত্তম প্রকাশ্য তালিকাভুক্ত সংস্থাগুলির মধ্যে, ফরচুন গ্লোবাল ২০০০ এর অন্তর্গত ৫৩ টির সদর দফতর জার্মানিতে অবস্থিত। শীর্ষস্থানীয় ১০ টির মধ্যে রয়েছে অ্যালিঞ্জ, ডিমলার, ভক্সওয়াগেন, সিমেন্স, বিএমডাব্লু, ডয়চে টেলিকম, বায়ার, বিএএসএফ, মিউনিখ রে ও এসএপি।  জার্মানি বাণিজ্য মেলার জন্য বিশ্বের শীর্ষ অবস্থান। বিশ্বের শীর্ষস্থানীয় বাণিজ্য মেলাগুলির প্রায় দুই তৃতীয়াংশ জার্মানিতে অনুষ্ঠিত হয় বৃহত্তম বার্ষিক আন্তর্জাতিক বাণিজ্য মেলা এবং কংগ্রেসগুলি বেশ কয়েকটি জার্মান শহরে যেমন হ্যানোভার, ফ্রাঙ্কফুর্ট, কোলোন, লাইপজিগ এবং ড্যাসেল্ডার্ফে অনুষ্ঠিত হয়।  তথ্যসূত্র  বহিঃসংযোগ  বিষয়শ্রেণী:জার্মানির অর্থনীতি বিষয়শ্রেণী:ইউরোপীয় ইউনিয়নের সদস্যদের অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি বিষয়শ্রেণী:দেশ অনুযায়ী ইউরোপের অর্থনীতি বিষয়শ্রেণী:ওইসিডি সদস্য অর্থনীতি
লন্ডন সিটি বিমানবন্দর (আইএটিএ: এলসিওয়াই, আইসিএও: ইজিএলসি) ইংল্যান্ডের লন্ডন শহরের একটি আন্তর্জাতিক বিমানবন্দর। এটি লন্ডন সিটির ৬ নটিক্যাল মাইল (১১ কিমি; ৬.৯ মাইল) পূর্বে এবং ক্যানারি ওয়ার্ফ থেকে স্বল্প দূরত্বে নিউহামের লন্ডন বরোয়ের রয়েল ডককে অবস্থিত। এগুলি লন্ডনের আর্থিক শিল্পের যমজ কেন্দ্র, যা বিমানবন্দরের প্রধান ব্যবহারকারী। বিমানবন্দরটি ইঞ্জিনিয়ারিং সংস্থা মাওলেম ১৯৮৬-৮৭ সালে নির্মাণ করে । ২০১৬ সালে এটি কানাডার নেতৃত্বাধীন অ্যালবার্টা ইনভেস্টমেন্ট ম্যানেজমেন্ট কর্পোরেশন (এআইএমসিও), ওএমআরএস, অন্টারিও শিক্ষকদের পেনশন পরিকল্পনা ক্রয় করে এবং কুয়েত বিনিয়োগ কর্তৃপক্ষের ওয়েন হাউস অবকাঠামো ব্যবস্থাপনা পরিচালনা করে।  লন্ডন সিটি বিমানবন্দরটিতে একটি একক ১,৫০০-মিটার (৪,৯০০ ফুট) দীর্ঘ রানওয়ে এবং একটি সিএএ পাবলিক ইউজ এয়ারোড্রোম লাইসেন্স (নম্বর পি ৭২৮) রয়েছে, যা যাত্রীদের পাবলিক ট্রান্সপোর্ট বা উড়ানের প্রশিক্ষণের জন্য বিমানের অনুমতি দেয় (তবে কেবল চালনার জন্য প্রয়োজনীয় প্রশিক্ষণের জন্য) বিমানবন্দরে বিমান। লন্ডন সিটি বিমানবন্দরে ৫.৫ ° পদ্ধতির উড্ডয়নের জন্য বিশেষ বিমান এবং এয়ারক্রু শংসাপত্র বিশিষ্ট একাধিক ইঞ্জিন, ফিক্স-উইং এয়ারক্রাফ্টকে অনুমতি দেওয়া হয়। বিমানবন্দরে যে বৃহত্তম বিমানটি ব্যবহার করা যায় তা হল এয়ারবাস এ৩১৮, এটি একটি "খাড়া পদ্ধতির ফাংশন" দিয়ে পরিবর্তন করা হয়েছে।  লন্ডন সিটিতে ২০১৪ সালে সাড়ে ৪ মিলিয়নেরও বেশি যাত্রী চলাচল করে। হিথ্রো, গ্যাটউইক, স্ট্যানসটেড এবং লুটনের পরে লন্ডন অঞ্চলে যাত্রী এবং বিমান চলাচলকারীদের দ্বারা এটি পঞ্চম-ব্যস্ততম বিমানবন্দর — এবং ২০১৭ সালে যুক্তরাজ্যের ১৪ তম ব্যস্ততম বিমানবন্দরের স্থান পায়।   ইতিহাস   প্রস্তাব এবং নির্মাণ    বিমানসংস্থা এবং গন্তব্য  নিম্নলিখিত বিমান সংস্থা লন্ডন সিটি বিমানবন্দর থেকে নিয়মিত পরিষেবা পরিচালনা করে:londoncityairport.com - Timetables  retrieved 29 June 2019   স্থল পরিবহন    ডকল্যান্ডস লাইট রেলপথ   thumb|লন্ডন সিটি বিমানবন্দর ডিএলআর স্টেশন  লন্ডন সিটি বিমানবন্দরে লন্ডন সিটি বিমানবন্দর ডিএলআর স্টেশন দ্বারা রেল পরিষেবা পরিবেশন করা হয়, এটি টার্মিনাল বিল্ডিং সংলগ্ন একটি উত্তোলিত স্টেশন। স্টেশনটি ডকল্যান্ডস লাইট রেলওয়ের একটি শাখায় অবস্থিত, যা বিমানবন্দরকে ক্যানারি ওয়ার্ফ এবং লন্ডন শহরের পাশাপাশি স্ট্র্যাটফোর্ড আন্তর্জাতিক এবং উলউইচ আর্সেনাল স্টেশনগুলির সাথে লন্ডন আন্ডারগ্রাউন্ড, লন্ডন ওভারগ্রাউন্ড, টিএফএল রেল, আবেলিও গ্রেটার অ্যাংলিয়া, সি২সি টেমসলিংক এবং দক্ষিণ-পূর্ব হাই স্পিড ট্রেন পরিষেবার সঙ্গে যুক্ত করে।  তথ্যসূত্র  বহিঃসংযোগ     লন্ডন সিটি বিমানবন্দর পরামর্শ কমিটি  হ্যাকান ইস্ট - রেসিডেন্ট ক্যাম্পেইন গ্রুপ  বিষয়শ্রেণী:লন্ডন অঞ্চলের বিমানবন্দর বিষয়শ্রেণী:ইংল্যান্ডের বিমানবন্দর বিষয়শ্রেণী:১৯৮৭-এ ইংল্যান্ডে প্রতিষ্ঠিত
{{subst:CURRENTMONTHNAME}}, {{subst:CURRENTYEAR}}   17px|link= উইকিপিডিয়ায় আপনাকে স্বাগতম। যদিও যে-কেউ এখানে গঠনমূলক সম্পাদনা করতে পারেন, কিন্তু কমপক্ষে আপনার সাম্প্রতিক একটি সম্পাদনা  তা গঠনমূলক হিসেবে বিবেচিত হয়নি এবং বাতিল করা হয়েছে। অনুগ্রহপূর্বক যে-কোনো প্রকারের পরীক্ষামূলক সম্পাদনার জন্য খেলাঘর ব্যবহার করুন। সেই সাথে বিশ্বকোষীয় ও কোনো গঠনমূলক সম্পাদনার জন্য আমাদের স্বাগত পাতাটিও পড়ে নিন। ধন্যবাদ। বিষয়শ্রেণী:ব্যবহারকারী বার্তা গ্যাজেটে ব্যবহৃত টেমপ্লেট